section_heading: Reprezentacija
paragraph_text: Svoj prvi nastup za talijansku nogometnu reprezentaciju ostvario je tijekom sezone 1996./97 kada je igrao u Juventusu. Ključan je bio i njegov pogodak protiv Rusije u play-off kvalifikacijama za Mundijal u Francuskoj 98'. Na samome prvenstvu u Francuskoj, Vieri je činio napadački dvojac s Robertom Baggiom. Golom protiv Norveške u osmini finala, Vieri je Italiju plasirao u četvrtfinale gdje je Italija poražena od Francuske na jedanaesterce.